Med Lupe kan man bruke telefonen som et forstørrelsesglass.
Jeg har aktivert Lupe i Innstillinger, under "Tilgjengelighet".
For å åpne Lupe kan jeg nå trykke på Hjem-knappen tre ganger.
Eventuelt på sideknappen på høyre side, hvis man bruker en iPhone X.
Jeg bruker iPhone X, så nå trykker jeg på sideknappen tre ganger.
Da er Lupe åpnet.
Framfor meg har jeg en taxikvittering på 500 kroner. Jeg synes informasjonen har litt for liten skrift -
- og har lyst til å se nærmere på reiseinformasjonen. Når startet og sluttet denne taxituren?
Da kan jeg bruke den gule skyveknappen til å zoome inn på taxikvitteringen ved å skyve møt høyre.
Er man litt ustø på hånda, slik som jeg, kommer dette mer til syne når man zoomer. Bildet rister mer.
Men jeg kan fryse dette bildet ved å bruke den hvite sirkelen som ser ut som en kameraknapp.
Når jeg trykker på knappen skjønner Lupe hva jeg ønsker å fokusere på, og gjør bildet ganske skarpt.
Nå kan jeg legge fingeren på skjermen og dra bildet rundt omkring og se der jeg ønsker på kvitteringen.
Jeg ønsker å fokusere på start- og slutt-tid. Jeg zoomer inn litt til, og her står det "Start" og "Slutt".
Denne taxituren startet 19.11.2017 klokka 12:27, og sluttet samme dag klokka 12:48.
Heldigvis brukte jeg ikke et helt døgn på denne turen. Da hadde det blitt mer enn 500 kroner, kan jeg love.
Hvis jeg ikke er så glad i å lese sort på hvitt, kan jeg bruke Fargefilter-knappen nede til høyre -
- tre sirkler som overlapper hverandre
Her kan jeg velge om jeg heller vil lese dette hvitt på blått, gult på blått, i gråtoner, gult på sort eller rødt på sort.
Vil jeg ha det omvendt kan jeg invertere farger ved å bruke Inverter-knappen nede til venstre - to piler som går i sirkel.
Da blir det omvendt: Sort på rødt, sort på gult, inverterte gråtoner, blått på gult, blått på hvitt -
- eller ren invertering, altså hvitt på sort.
Når jeg er ferdig og har fått informasjonen jeg trenger, kan jeg defryse bildet ved å trykke på den store sirkelen igjen.
Slik kan man også bruke Lupe til å utorske omgivelsene.
På dette møterommet har vi for eksempel en møteromstavle. Fra min posisjon er det vanskelig å se hva som står der akkurat nå.
Jeg kan nå fryse bildet før jeg zoomer inn.
Jeg fryser bildet, og så zoomer jeg inn på tavla.
Der står det "Slik fungerar Lupe". Ja, men så bra. Da vet jeg det.